jkorsvik/nowiki_second_scrape_merged huggingface dataset:
Sigmund Hjelset

Sigmund Andreas Hjelset (født 19. august 1949) fra Molde er en norsk pianist innen klassisk og jazz, og professor i akkompagnement ved Norges musikkhøgskole.Under oppveksten i Molde deltok han i lyrikk-kveldene under Moldejazz, som akkompagnatør sammen med gitaristen Alf Cranner (1966).
Derpå studerte han ved Bergen lærerhøgskole (1968–71), London Conservatory of Music (1971–76) og
New England Conservatory (1978–79). Debuten var i Universitetets Aula (1975), støttet av Rikskonsertene.
Han har jobbet ved Nord-norsk Musikkonservatorium (1977–78) før han fikk jobb ved Norges musikkhøgskole som amanuensis i akkompagnement og klaverlære (1979–2004) og professor (2004–), det siste som resultat av et forskerprosjekt om Christian Sinding. Han har gitt ut syv plater med baritoneren Per Vollestad, og den senere tid gitt flere konserter med japanerne Megumi Isaka og Akie Amou.
To ganger ble han nominert til Spellemannprisen.


== Premier ==
Grover Bennett Scholarship og Pootter exhibition utdelt fra London Conservatory of Music (1975)
Den 39. Griegprisen 2006, delt med Vollestad.


== Utgivelser ==
Nordic songs (1987).  Med Kirsten Mæland
Syv plater med Per Vollestad (1988–)


== Referanser ==
Maysville

Maysville er en by og fylkessete i Mason County, Kentucky, USA. I 2000 var befolkningen på 8 993 personer.


== Eksterne lenker ==
(en) Offisielt nettsted 
(en) Maysville, Kentucky – kategori av bilder, video eller lyd på Commons 
(en) Maysville, Kentucky – galleri av bilder, video eller lyd på Commons
Hestad (gård)

Hestad er navnet på gårdsnummer 50 i Gaular kommune, Sogn og Fjordane. Gården ligger på nordsiden av Viksdalsvatnet og Hestadfjorden, riksvei 610 passer over gården.
Gården er delt i følgende bruk:

Bruk 1, Innigarden
Bruk 2, Svoa
Bruk 3, Utigarden der inna
Bruk 4, Melshaugen, tidligere husmannsplass, delt fra bruk 3 i 1857
Bruk 5, Utigarden der utta
Bruk 6, plassen Øyna, delt fra bruk 2 i 1910
Bruk 7, delt fra bruk 2 i 1935
Bruk 8, tidligere plassen Gjertshaugen – Solhaug, delt fra bruk 5 i 1948
Bruk 14, delt fra bruk 7 i 1974
Bruk 19, delt fra bruk 3 i 1986Det er også registrert følgende husmannsplasser; Øyna under bruk 1 og Okla under bruk 5


== Historisk ==
Hestad er regnet blant de eldste gårdene i Gaular, det er gjort flere funn som er tegn på dette. Plasseringen av stavkirke på gården i første halvdel av 1300-tallet er også et tegn på at gården var en av de bedre. Kirken lå på samme sted som Hestad kapell gjør idag.
Gården er dokumentert i Bergens Kalvskinn der det står at Hestadpresten er eier av 17 lauper smør i gården.
Hestad er en av fire gårder i Viksdalen som ikke ble lagt øde etter svartedauden.


== Annet ==
I 1971 ble det vedtatt landskapsvernområde ved Hestad kapell. Arealet er 35 dekar, og formålet er å verne det spesielle landskapet som ramme rundt et kulturminne. Kapellet ligger på tangen som deler Viksdalsvatnet og Hestadfjorden. Området ble senere oppkjøpt av den norske stat.


== Litteratur ==
Timberlid, Jan Anders, Bygdebok for Gaular Band IV, Gardar og folk. Viksdalen Sokn (s.666-689), Oslo 1998. ISBN 82-994538-2-8
Saint-Martin-de-Londres

Saint-Martin-de-Londres er en kommune i departementet Hérault i regionen Occitanie sør i Frankrike.


== Befolkningsutvikling ==
Antall innbyggere i kommunen Saint-Martin-de-Londres


== Referanser ==
Kommunedata fra INSEE


== Eksterne lenker ==
Offisielt nettsted 
(en) Saint-Martin-de-Londres – kategori av bilder, video eller lyd på Commons 
(en) Saint-Martin-de-Londres – galleri av bilder, video eller lyd på Commons 
Kommunedata INSEE
Sherman Cárdenas

Sherman Andrés Cárdenas Estupiñán (født 7. august 1989) er en colombiansk fotballspiller som spiller for Atlético Bucaramanga.


== Referanser ==


== Eksterne lenker ==
(en) Sherman Cárdenas – Transfermarkt 
(en) Sherman Cárdenas – Soccerway 
(en) Sherman Cárdenas – PlaymakerStats.com 
(en) Sherman Cárdenas – FBref 
(es) Sherman Cárdenas – as.com
James West

James West var den andre fulltidsansatte sekretæren i Newton Heath/Manchester United (betegnelsen manager ble først brukt i United i 1914). Han var sekretær fra 1900 til 1903. Han var også i Lincoln City fra 1897 til 1900.
John J. Bentley

John James Bentley (født juni 1860 i Chapeltown, Lancashire, død september 1918 samme sted) var en engelsk fotballspiller, manager og sekretær. Han var også president i The Football League og visepresident i The Football Association.
Han spilte for Turton FC fra 1878 til 1885. Han var senere trener for samme klubb. Mellom 1894 og 1910 var han president i Football League. Han var også sekretær i Bolton Wanderers. Fra 1912 til 1914 var han den fjerde fulltidsansatte sekretæren i Manchester United.
Han var gift og hadde tre barn. Han døde i september 1918, 58 år gammel.


== Referanser ==


== Eksterne lenker ==
(en) John J. Bentley – WorldFootball.net 
(en) John J. Bentley – PlaymakerStats.com (manager)
John Robson

John «Jack» Robson (født 24. mai 1860 i Gainford, død 11. januar 1922 i Hull) var en engelsk fotballtrener og sekretær. Han var sekretær i Middlesbrough FC (1899 – 1905), Crystal Palace FC (1905 – 1907) og Brighton and Hove Albion (1908 – 1914). Han var den første som hadde betegnelsen manager i Manchester United. Han var manager mellom 1914 og 1921 og assisterende manager fram til sin død.
Han vant FA Charity Shield med Brighton i 1910.
Han døde av lungebetennelse 11. januar 1922, 68 år gammel.


== Referanser ==


== Eksterne lenker ==
(en) John Robson – Soccerbase.com (manager)
DS «Jonia»

DS «Jonia» var et tysk dampskip på 3 102 bruttoregistertonn bygget i Rostock. Det hadde tidligere gått under navnet «Elbrus».


== Senkingen ==
Båten ble senket under andre verdenskrig av en torpedo 11. april 1940. Skipet var da på vei fra Bremen i Tyskland til Oslo med krigsmateriell, soldater og 150 hester. Det var den britiske ubåten «Triad» som stod bak torpederingen, og de sendte avgårde kun en torpedo. Det ble organisert tauing av båten for å berge lasten, men ved inngangen til Larviksfjorden gikk de på et skjær og kom seg ikke videre. Lysbombedropp fra engelske fly gjorde at bergingen måtte utsettes. Lederbåten i konvoien fant «Jonia» igjen morgenen etter angrepet; den fløt da fortsatt. To mann ble plassert om bord på «Jonia», som like etter fikk slagside og sank i løpet av 40 sekunder.


== Vraket ==
Vraket etter «Jonia» ble etter grundig research funnet av Gudmund Olsen i 1987. Det ligger på 40–70 meters dyp i Svenneskaten, en nautisk mil vest for Svenner fyr. Det finnes fortsatt rester etter lasten, men mye er i dårlig forfatning. Vraket var lenge et mål for dykkere helt frem til en amatørdykker omkom.


== Eksterne lenker ==
Østlandsposten – Bli med på oppdagelsesferd under vann (15. juli 2008)
Skovheim.org – informasjonsside om skipet og senkingen.
Falsens gate

Falsens gate finnes en rekke steder:

Falsens gate (Oslo)
Falsens gate (Trondheim)
Falsens gate (Sandnes)
Falsens gate (Drammen)
Falsens gate (Hamar)
Falsens gate (Horten)Se også:

Chr. Magnus Falsens gate (Skien)
Falsensvei (Bergen)
Falsens gate (Oslo)

Se pekerside for flere forekomster av Falsens gate.Falsens gate (16a–24b, 25–33) er ei gate på Grünerløkka i Oslo. Den går fra Seilduksgata til Sannergata. 
Fram til Schleppegrells gate ligger Dælenenga idrettsfelt på østsida av Falsens gate, som her delvis er en kombinasjon av gangveg og lekeareal for Grünerløkka skole. Vestsida består (foruten skolen) av leiegårdsbebyggelse fra slutten av 1800-tallet, og dette er en del av verneområdet Birkelunden kulturmiljø.
Kvartalene videre fram til Sannergata er også leiegårder. 
Gata er oppkalt etter eidsvollsmannen Christian Magnus Falsen.


== Litteratur ==
Knut Are Tvedt, red. (2010). «Falsens gate». Oslo byleksikon (5. utg.). Oslo: Kunnskapsforlaget. s. 162. ISBN 978-82-573-1760-7. 


== Eksterne lenker ==
«Oslo kommune – Bydelsoversikt (F)». Oslo kommune. Arkivert fra originalen 29. juli 2014. Besøkt 22. august 2015.
Ticket Travel Group

Ticket er det største privat- og forretningsreisebyrået i Sverige, og det nest største privatreisebyrået i Norge. Ticket har også forretningsreisebyrå i Norge, ticket.dk i Danmark og ticket.fi i Finland. 
Bedriftens mål er å bli den største reiseaktøren i Norden. Salget i Norden skjer gjennom ca. 73 butikker/kontor, via telefon og internett. Tickets salg utgjør ca. 5,0 milliarder SEK på årsbasis og hele konsernet har ca. 470 ansatte.
Ticketaksjen var notert på NASDAQ OMX Nordic Exchange Stockholm AB, Small Cap.  I mars 2010 ble Ticket kjøpt av Braganza AS og tatt av børs.  


== Eksterne lenker ==
Norsk hjemmeside
Svensk hjemmeside
Dansk hjemmeside
Finsk hjemmeside
BluesAsylet

BluesAsylet er et norsk radioprogram om blues og jazz som har gått på NRK Radio siden 2004. Programmet ledes av Knut Reiersrud og sendes på lørdagsettermiddager. Frem til 2017 var også Knut Borge en av programlederne. I programmet spilles det deltablues, country blues, storby- og storbandblues, urblues, bluesrock og jazz. Det inneholder også konkurranser og telefonintervju.Første sending gikk 3. januar 2004.


== Referanser ==
Leddvedtungemåler

Leddvedtungemåler (Trichopteryx polycommata) er en sommerfugl i gruppen av de egentlige målere (Geometridae). Den finnes langs kysten nord til Hordaland i Norge.


== Utseende ==
En middelsstor (vingespenn 24 – 28 mm), slank, gråbrun måler. Den kan kjennes på vingenes brune tverrbånd og den lille bakvingen, som hos hannen har en ekstra, tungeformet lobe. Forvingen er lyst brungrå, med en smal, mørkbrun tverrstripe nær roten. I midten av vingen er det to mørkbrune tverrbånd som løper sammen i vingens bakerste halvdel. Nær vingespissen er det en dobbel, brun flekk. Noen ganger er hele forvingens ytterkant mørkere, andre ganger er den mørkere fargen begrenset til den forannevnte flekken og en diffus flekk ved bakhjørnet. Bakvingen er lysgrå med lange hårfrynser langs kanten. Hos hannen har den en ekstra, tungeformet lobe. Larven er naken, blekgrønn med smale, hvite lengdestriper. 


== Levevis ==
Arten lever i varm, litt rikere løvskog. Larvens næringsplanter er leddved (Lonicera xylosteum), liguster (Ligustrum vulgare) og ask (Fraxinus excelsior). De voksne målerne flyr om natten i mars – april. Arten overvintrer som puppe.


== Utbredelse ==
Leddvedtungemåleren er utbredt i Europa. I Norge er den funnet nord til Hordaland og den nordlige delen av Oppland. Den er ikke vanlig og er blant annet en prioritert art for vernetiltak i Storbritannia.


== Referanser ==


== Litteratur ==
Butterfly Conservation, Faktaark for Hydrelia sylvata, Storbritannia. pdf.
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) leddvedtungemåler i Encyclopedia of Life 
(en) leddvedtungemåler i Global Biodiversity Information Facility 
(no) leddvedtungemåler hos Artsdatabanken 
(sv) leddvedtungemåler hos Dyntaxa 
(en) leddvedtungemåler hos Fauna Europaea 
(en) leddvedtungemåler hos NCBI 
(en) Kategori:Trichopteryx polycommata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Trichopteryx polycommata
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Steenstrups gate (Oslo)

Se pekerside for flere forekomster av Steenstrups gate.Steenstrups gate (1–25, 2–24) er ei gate på Grünerløkka i Oslo. Den går fra Grüners gate til Schleppegrells gate ved Nini Roll Ankers plass.
Østsiden av Steenstrups gate består i all hovedsak av klassisk leiegårdsbebyggelse fra 1880- og 1890-tallet, og de to øverste kvartalene her (nord for Seilduksgata) inngår i verneområdet Birkelunden kulturmiljø.
Sør for Seilduksgata er også vestsida leiegårder, men lenger nord er her det tidligere industriområdet til Christiania Seildugsfabrik, nå Kunsthøgskolen i Oslo. Lengst nord ligger nr 20, Foss videregående skole fra 1900.
Gata er oppkalt etter Peter Severin Steenstrup, som grunnla Akers mekaniske verksted. Han eide ei løkke omtrent der gata ligger.I kjelleren i nr 15 ble den seks år gamle Gunvor Syversen voldtatt og drept 29. oktober 1929. Sedelighetsforbryteren Aksel Kristoffersen kom i kontakt med offeret sitt da han gikk rundt og solgte smultringer fra en korg. Han ble den 25. januar 1930 dømt til 20 års sikring.


== Referanser ==


== Litteratur ==
Knut Are Tvedt, red. (2000). «Steenstrups gate». Oslo byleksikon (4. utg.). Oslo: Kunnskapsforlaget. s. 409. ISBN 82-573-0815-3. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Steenstrups gate

Steenstrups gate finnes flere steder:

Steenstrups gate (Oslo)
Steenstrups gate (Kongsberg)
Danmarks gamle Folkeviser

Danmarks gamle Folkeviser (forkortet DgF) er en vitenskapelig utgave av danske ballader. Det var Svend Grundtvig som tok initiativ til å gi ut disse gamle visene med alle sine varianter. Hans motto for utgaven var: «Alt hva der er, som det er». Skjemteballadene er likevel ikke tatt med.
Utgaven ble et mønster for tilsvarende bokverk. Francis James Child brukte Svend Grundtvigs prinsipper da han gav ut The English and Scottish Popular Ballads.
Første bind av DgF kom ut i 1853 og verket ble avsluttet med bind XII, et registerbind som kom ut i 1976. I alt inneholder DgF 539 balladetyper med sine varianter og med fyldige innledninger til hver type. Etter at Svend Grundtvig døde i 1883, tok Axel Olrik og senere H. Grüner-Nielsen, Karl-Ivar Hildeman, Erik Dal og Iørn Piø over. Thorkild Knudsen, Svend Nielsen og Nils Schørring tok seg av melodimaterialet.
Danmarks gamle Folkeviser inneholder også en rekke varianter fra andre nordiske land. Sophus Bugge var en god venn av Sven Grundtvig, og mange av hans oppskrifter fra Telemark er trykt som varianter i DgF. 
Når man viser til danske ballader, er det vanlig å bruke numrene i denne utgaven, og før TSB-katalogen kom ut, var det vanlig å bruke DgF-numre for å identifisere nordiske balladetyper.
DgF 95 svarer til den norske visa De to søstre. Villemann og Magnhild svarer til DgF 40. denne typologiseringen var likevel mangelfull fordi en del nordiske ballader, for eksempel den norske Åsmund Frægdegjæva, ikke hadde paralleller i Danmark og derfor ikke hadde DgF-nummer.
Bobby Morley

Bob (eller Bobby) Morley (født 20. desember 1984, Kyneton, Victoria, Australia) er en australsk skuespiller.
Morley spiller blant annet i Home and Away der han fremstilte Drew Curtis og The 100 hvor han spiller Bellamy Blake.


== Referanser ==


== Eksterne lenker ==
(en) Bob Morley på Internet Movie Database 
(fr) Bob Morley på Allociné 
(en) Bob Morley hos The Movie Database
Leander

Leander er et mannsnavn med opprinnelse i det greske navnet Λέανδρος (Leandros). Det første navneleddet har usikker betydning, mens det andre navneleddet er dannet av andros, genitiv av aner, «mann». Leander var et populært navn på guttebarn født i Norge på begynnelsen av 2000-tallet. Den portugisiske og spanske formen Leandro er mye brukt, blant annet i Sør-Amerika.


== Etymologi ==
Leander har opprinnelse i det greske navnet Λέανδρος (Leandros). Det første navneleddet har usikker betydning, men kan være dannet av greske leon, «løve», leōs, «folk», eller et ord som betyr «glede». Det siste navneleddet er dannet av andros, genitiv av aner, «mann».


== Utbredelse ==
Leander er kjent brukt i Sverige første gang i 1780, og var mest populært i Sverige i perioden 1885–1909. I Norge var navnet mest brukt på 1800-tallet og begynnelsen av 1900-tallet, hovedsakelig i Vest-Agder og i Nordland.
Leander har polsk, færøysk og dansk navnedag 27. februar, etter den helligkårede biskop Leander av Sevilla i Spania (død ca. 600). I Norge har Leander tidligere hatt navnedag på skuddårsdagen, 29. februar.
Tabellen nedenfor gir en detaljert oversikt over populariteten til mannsnavnet Leander og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Leander Kahney (f. 1965), britisk journalist
Torgeir Leander Henriksen, norsk keramiker


=== Etternavn ===
Zarah Leander (1907–1981), svensk skuespiller og sanger


== Referanser ==


== Eksterne lenker ==

(en) Behind the Name: Leander
(en) Think Baby Names: Leander
Liste over ordførere i Åsgårdstrand

Liste over ordførere i Åsgårdstrand viser navn, parti og funksjonsperiode for ordførere i Åsgårdstrand kommune fra innføringen av formannskapslovene i 1837 til sammenslåingen med Borre i 1965.


== Se også ==
Liste over ordførere i Horten 1858–
Liste over ordførere i Borre 1838–1987


== Kilder ==
Borreminne Årsskrift for Borre Historielag
Knut Spilling: Aasgaardstrandiana, 1957
Offisielle portretter fra Kommunestyresalen i Horten kommune
Sigurd Berge

Sigurd Berge (født 1. juli 1929, død 1. februar 2002) var en norsk komponist og musikkpedagog, kjent internasjonalt og
med Arne Nordheim, en av pionerene innen elektronisk musikk.
Oppvokst på Vinstra tok han landsgymnaset (1949), ett år i Tysklandsbrigaden (1950),
to år ved Oslo lærerhøgskole, før han ble lærer ved Bjølsen skole (1952)
og ved Sagene lærerhøgskole der han innførte den praktisk-estetiske studieretningen (1961).  
Han studerte komposisjon ved Musikkonservatoriet i Oslo under Finn Mortensen ((1959–60), med videre fordypning i elmusikk, i Stockholm, København og Utrecht.  Han debuterte 1959.
Senere virket han ved Høgskolen i Oslo.
Utover å ha blitt fremført i over tyve land, har han skapt mediaoppslag, blant annet da musikerne
i Oslo Filharmoniske Orkester nektet å fremføre deler av
«B for orkester» der musikantene skulle klappe i hendene, banke på fiolinlokket, mumle med og nynne
planlagte strofer (1968).
Han søkte å forene ulike kunstarter gjennom samarbeid med blant annet
Jan Erik Vold og Irma Salo Jæger.  Han var i ledelsen av Ny Musikk og forsøkte blant annet
å samarbeide med ungdomsmiljøet i Club 7 (1968), og var også artist med 
nevnte Mortensen og Ny Musikk-ensemblet ved Kongsberg Jazzfestival (1975, 1984).  
Han var leder av Norsk Komponistforening (1985-88).Berges produksjon dekker spennet fra tonale verker til elektronisk musikk. Hans verk inkluderer blant annet Episode for fiolin og klaver (1959), obokonsert (Raga, 1959), Sinus for strykeorkester og slagverk (1961), Chroma for orkester (1963), B for orkester (1966), to blåsekvintetter (1967 og 1969), Pezzo orchestrale (1969), Gamma for kammerorkester (1970), Blikk (mixed media sammen med J. E. Vold og I. Salo Jæger, (1970), Delta (1970), Epsilon (1972), Illuxit (1974), Juvenus (1979), alle for kammerbesetning, og Du, jeg, vi sammen, for dansere og barn (1974).
Berges interesse for norsk og annen folkemusikk gjenspeiles i noen komposisjoner som blander folkemusikkelementer med et gjennomgående moderne tonespråk. Eksempler på dette arbeidet kan være verkene Horn Call (1972) og Raga for obo og orkester (1959). Berge skrev også en serie verk for framføring av barn og ungdom, som Illuxit for barnekor (1974) og Juvenes for strykeorkester (1976-77). Berges rent elektroniske komposisjoner er generelt sett små studier i lyd, ofte med humoristisk preg, med titler som The Raindrop Postlude (1968) og Moon Landscape (1971). 


== Verk ==
Pezzo orchestrale (1959).  Oppført i Helsingfors
Episode (1959)
Sinus (1959)
Raga for obo og orkester (1959)
Chroma (1963).
The raindrop postlude (1968).  Elmusikk.
Moon landscape (1971).  Elmusikk
Horn call (1972).  Til Frøydis Ree Wekre.
Illuxit (1974).  For barnekor.
Juvenes (1976).  For strykeorkester.
Trio for tre horn (1986).  For Hot Lips Trio.
Mørk maske (1995).


== Diskografi ==
Early Electronic Works, Prisma Records, Norge, 2010


== Referanser ==


== Eksterne lenker ==
Verkliste fra NB Noter
Bjørketungemåler

Bjørketungemåler (Trichopteryx carpinata) er en sommerfugl i gruppen av de egentlige målere (Geometridae). Den er funnet over hele Norge.


== Utseende ==
En middelsstor (vingespenn 26 – 31 mm), slank, grå måler. Forvingenes farge er ganske variabel, ofte ensfarget lysgrå men den kan også ha markerte tegninger. Ofte har den to doble, mørkere tverrbånd rundt som går mer eller mindre parallelt rundt midten av vingen, disse kan også være løpt sammen til ett, bredt bånd. Det kan også være smalere, mørke tverrbånd ved roten og langs ytterkanten av vingen. Bakvingen er liten og gråhvit. Larven er naken, grønn med smale, hvite lengdestriper.


== Levevis ==
Arten lever i løvskog. Larvene kan finnes på mange ulike busker og løvtrær, blant andre bjørk (Betula spp.), vivendel (Lonicera periclymemum) og selje (Salix caprea). Arten overvintrer som puppe og de voksne målerne flyr om natten i april – mai.


== Utbredelse ==
Arten finnes i hele Europa og i Nord-Asia. I Norge er den funnet spredt over hele landet.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) bjørketungemåler i Encyclopedia of Life 
(en) bjørketungemåler i Global Biodiversity Information Facility 
(no) bjørketungemåler hos Artsdatabanken 
(sv) bjørketungemåler hos Dyntaxa 
(en) bjørketungemåler hos Fauna Europaea 
(en) bjørketungemåler hos NCBI 
(en) Kategori:Trichopteryx carpinata – bilder, video eller lyd på Wikimedia Commons 
Nettsiden Svenska Fjärilar, med bildegalleri
UK moths, Trichopteryx carpinata
www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Estadio Atanasio Girardot

Estadio Atanasio Girardot er et flerbruksstadion i Medellín i Colombia. Dette er hjemmebanen til de lokale fotballagene Atlético Nacional og Independiente Medellín. Stadionet var klart til bruk i 1953 og har en maksimumskapasitet på 53 000. Det ble spilt kamper i gruppespillet i Copa América 2001 på dette stadionet.
Stadion er oppkalt etter Atanasio Girardot (1791–1813), en colombiansk revolusjonær leder som kjempet ved siden av Simón Bolívar.


== Eksterne lenker ==
Video (på spansk)